
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1637 

20 Ιουνίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ρύθμιση θεμάτων Πιστοποίησης Τεχνικών Ηλεκτρο¬ 
νικών Τεχνικών-Ψυχαγωγικών Παιγνίων και Παι- 
γνιομηχανημάτων και Τεχνικών Τυχερών Παιγνίων 
και Παιγνιομηχανημάτων, τύπου νΐ_Τ, και κατάρ¬ 
τισης των σχετικών Μητρώων. 1 

Καθιέρωση υπερωριακής εργασίας με αμοιβή για το 
προσωπικό της Δ/νσης Τ εχνικών'Εργων, του Τ ρή¬ 
ματος Πολιτικής Προστασίας, της Δ/νσης Διοικη- 
τικού-Οικονομικού της Περιφερειακής Ενότητας 


Έβρου μέχρι 31-12-2014». 2 

ΑΠΟΦΑΣΕΙ Σ 

Αριθμ. απόφ. 107/5/30.5.2014 (1) 


Ρύθμιση θεμάτων Πιστοποίησης Τεχνικών Ηλεκτρονικών 
Τεχνικών-Ψυχαγωγικών Παιγνίων και Παιγνιομηχανη- 
μάτων και Τεχνικών Τυχερών Παιγνίων και Παιγνιο- 
μηχανημάτων, τύπου νΐ_Τ, και κατάρτισης των σχε¬ 
τικών Μητρώων. 

Η ΕΠΙΤΡΟΠΗ ΕΠΟΠΤΕΙΑΣ 
ΚΑΙ ΕΛΕΓΧΟΥ ΠΑΙΓΝΙΩΝ 

Έχοντας υπόψη: 

α) τις διατάξεις των άρθρων 16 έως και 23 του 
Ν. 3229/2004 (Α738) και των άρθρων 25 έως και 54 του 
Ν. 4002/2011 (Α'/180), όπως αυτές συμπληρώθηκαν και 
τροποποιήθηκαν με τις διατάξεις των παραγράφων 10 
έως και 26 του άρθρου 7 του Ν. 4038/2012 (Α714), τις 
διατάξεις των άρθρων 22 έως και 24 του Ν. 4141/2013 
(Α781), τις διατάξεις του άρθρου 74 του Ν. 4170/2013 
(Α7163), τις διατάξεις του άρθρου 106 του Ν. 4209/2013 
(Α7253) και τις διατάξεις των άρθρων 34 και 35 του 
Ν. 4223/2013 (Α7287), τις διατάξεις του άρθρου 22 του Ν. 
4255/2014 (Α789) και τις διατάξεις του άρθρου 173 του Ν. 
4261/2014 (Α7107), και συμπληρωματικά τις διατάξεις του 
Ν. 3051/2002 (Α7220), όπως ισχύει, και ιδίως τη διάταξη 
της παραγράφου 5 του άρθρου 54 του Ν. 4002/2011 
(Α7180) όπως ισχύει, 

β) τη με αριθμό 55906/1673/20.12.2011 (Υ.Ο.Δ.Δ. 444) 
απόφαση του Υπουργού Οικονομικών, με τίτλο «Συγκρό¬ 
τηση της Επιτροπής Εποπτείας και Ελέγχου Παιγνί- 


ων (Ε.Ε.Ε.Π.)», όπως τροποποιήθηκε και ισχύει με τη με 
αριθμό 07/590/13.09.2013 (Υ.Ο.Δ.Δ. 451), καθώς και τη με 
αριθμό ΓΔΟΠ 0000031 ΕΞ 2014 (Υ.Ο.Δ.Δ. 24) απόφαση 
του Υπουργού Οικονομικών, με την οποία ανανεώθηκε 
η σύνθεση των μελών της Ε.Ε.Ε.Π., 
γ) τη με αριθμό 56660/1679/22.12.2011 (Β72910) κοινή 
απόφαση Υπουργών Οικονομικών - Πολιτισμού και Του¬ 
ρισμού, με τίτλο «Πιστοποίηση έναρξης λειτουργίας της 
Επιτροπής Εποπτείας και Ελέγχου Παιγνίων (Ε.Ε.Ε.Π.)», 
δ) τις με αριθμό 6/1/24.4.2012 (Β71347) και 10/3/11.6.2012 
(Β72066) αποφάσεις, με τις οποίες εγκρίθηκαν, αντί¬ 
στοιχα, ο Κανονισμός Οικονομικής Διαχείρισης ως και ο 
Κανονισμός Εσωτερικής Λειτουργίας της Ε.Ε.Ε.Π., όπως 
ισχύουν, 

ε) τη με αριθμό 90/2/13.1.2014 (Β7190) απόφαση της 
Ε.Ε.Ε.Π., με την οποία τροποποιήθηκε και κωδικοποιή- 
θηκε η με αριθμό 64/3/23.7.2013 (Β71819) απόφαση της 
Ε.Ε.Ε.Π. με τίτλο «Κανονισμός Οργάνωσης, Λειτουργίας 
και Διάρθρωσης Υπηρεσιακών Μονάδων της Επιτροπής 
Εποπτείας και Ελέγχου Παιγνίων», όπως ισχύει, 
στ) τις διατάξεις του Ν. 2472/1997 (Α750) περί προστα¬ 
σίας δεδομένων προσωπικού χαρακτήρα, όπως ισχύει, 
ζ) το γεγονός ότι μέχρι σήμερα δεν έχει εκδοθεί ο 
προβλεπόμενος από τις παραπάνω διατάξεις Κανονι¬ 
σμός Διεξαγωγής και Ελέγχου Παιγνίων που θα ρυθμίσει 
τα ως άνω θέματα, και ενόψει του ότι υπάρχει άμεση 
και επιτακτική ανάγκη ρύθμισης θεμάτων πιστοποίησης 
Τεχνικών Ηλεκτρονικών Τεχνικών-Ψυχαγωγικών Παι- 
γνίων και Παιγνιομηχανημάτων και Τεχνικών Τυχερών 
Παιγνίων και Παιγνιομηχανημάτων, τύπου νΐ_Τ, και κα¬ 
τάρτισης των σχετικών Μητρώων, καθίσταται αναγκαία 
η έκδοση της παρούσας απόφασης της Ε.Ε.Ε.Π., σύμ¬ 
φωνα με τη διάταξη της παραγράφου 5 του άρθρου 
54 του Ν. 4002/2011 (Α7180) όπως ισχύει, η οποία θα 
ρυθμίσει τα παραπάνω θέματα μέχρι την έκδοση του 
προαναφερθέντος Κανονισμού, 
η) την από 28.5.2014 εισήγηση του Προέδρου της 
Ε.Ε.Ε.Π. με θέμα «Ρύθμιση θεμάτων Πιστοποίησης Τεχνι¬ 
κών Ηλεκτρονικών Τεχνικών-Ψυχαγωγικών Παιγνίων και 
Παιγνιομηχανημάτων και Τεχνικών Τυχερών Παιγνίων 
και Παιγνιομηχανημάτων, τύπου νΐ_Τ, και κατάρτισης 
των σχετικών Μητρώων», 

θ) το γεγονός ότι από την απόφαση αυτή δεν προ- 
καλείται δαπάνη σε βάρος του προϋπολογισμού της 
Ε.Ε.Ε.Π., αποφασίζουμε: 

Εγκρίνουμε την έκδοση απόφασης, με την οποία 
ρυθμίζονται τα θέματα Πιστοποίησης Τεχνικών Ηλε¬ 
κτρονικών Τεχνικών - Ψυχαγωγικών Παιγνίων και Παι- 
γνιομηχανημάτων και Τεχνικών Τυχερών Παιγνίων και 
Παιγνιομηχανημάτων τύπου Ν/Ι.Τ και κατάρτισης των 
σχετικών Μητρώων, ως εξής: 

ΑΡΘΡΟ ΜΟΝΟ 

1. Οι τεχνικοί πιστοποιούνται, με αίτησή τους, για τις 
παρακάτω ειδικότητες: 

1.1 Τεχνικοί ηλεκτρονικών τεχνικών-ψυχαγωγικών παι- 
γνίων (κωδικός Α1) 

1.2 Τεχνικοί παιγνιομηχανημάτων ηλεκτρονικών τεχνι- 
κών-ψυχαγωγικών παιγνίων (κωδικός Α2). 

1.3 Τεχνικοί τυχερών παιγνίων (κωδικός Β1). 

1.4 Τεχνικοί παιγνιομηχανημάτων, τύπου νΐ_Τ, τυχερών 
παιγνίων (κωδικός Β2). 

2. Ένας Τεχνικός μπορεί να πιστοποιηθεί για περισ¬ 
σότερες της μιας ή /και για το σύνολο των ειδικοτήτων 
της παραγράφου 1 του άρθρου αυτού, εφόσον πληροί 
τις αντίστοιχες προϋποθέσεις. Η αίτηση είναι ενιαία για 
της ειδικότητες με κωδικούς Α1 και Α2, καθώς και για 
της ειδικότητες με κωδικούς Β1 και Β2. 

3. Κάθε τεχνικός, προκειμένου να προβαίνει στην εγκα¬ 
τάσταση, επισκευή, αναβάθμιση, συντήρηση και γενικά 
επέμβαση σε οποιοδήποτε πιστοποιημένο παίγνιο ή παι- 
γνιομηχάνημα, υποχρεούται να έχει λάβει πιστοποίηση 
τεχνικού της αντίστοιχης ειδικότητας από την Ε.Ε.Ε.Π.. 

4/Ενα πρόσωπο για να λάβει πιστοποίηση τεχνικού, 
πρέπει να πληροί τις παρακάτω προϋποθέσεις: 

4.1 Να μην έχει καταδικασθεί τελεσίδικα για κακούργη¬ 
μα ή σε οποιαδήποτε ποινή για κλοπή, υπεξαίρεση, απά¬ 
τη, απιστία, αποδοχή και διάθεση προϊόντων εγκλήματος, 
εκβίαση, πλαστογραφία, ενεργητική ή παθητική δωροδο¬ 
κία, επικίνδυνη ή βαριά σωματική βλάβη, παρασιώπηση 
εγκλήματος, έγκλημα περί το νόμισμα, κοινώς επικίνδυ¬ 
νο έγκλημα, έγκλημα κατά της προσωπικής ελευθερίας, 
έγκλημα κατά της γενετήσιας ελευθερίας, έγκλημα οι¬ 
κονομικής εκμετάλλευσης της γενετήσιας ζωής, καθώς 
και για έγκλημα που προβλέπεται στη νομοθεσία περί 
ναρκωτικών, όπλων, εκρηκτικών υλών και φοροδιαφυγής. 

4.2 Να διαθέτει κατ’ ελάχιστον: 

α) αναγνωρισμένο πτυχίο τριτοβάθμιας εκπαίδευσης 
(ΑΕΙ, ΤΕΙ), ειδικότητας σχετικής με την πληροφορική, 
τα πληροφοριακά συστήματα, την ηλεκτρολογία ή τα 
ηλεκτρονικά, ή 

β) αναγνωρισμένο πτυχίο μεταλυκειακής εκπαίδευσης, 
ειδικότητας σχετικής με την πληροφορική, τα πληροφο¬ 
ριακά συστήματα, την ηλεκτρολογία ή τα ηλεκτρονικά, 
τρία (3) τουλάχιστον έτη τεκμηριωμένης εμπειρίας στο 
αντικείμενο και τριάντα (30) ώρες συναφούς επαγγελ¬ 
ματικής κατάρτισης, ή 

γ) αναγνωρισμένο πτυχίο δευτεροβάθμιας επαγγελμα¬ 
τικής εκπαίδευσης, ειδικότητας σχετικής με την πληρο¬ 
φορική, τα πληροφοριακά συστήματα, την ηλεκτρολογία 
ή τα ηλεκτρονικά, τρία (3) τουλάχιστον έτη τεκμηριω¬ 
μένης εμπειρίας στο αντικείμενο και τριάντα (30) ώρες 
συναφούς επαγγελματικής κατάρτισης, ή 

δ) απολυτήριο γενικού λυκείου και έξι (6) τουλάχιστον 
έτη τεκμηριωμένης εμπειρίας στο αντικείμενο και πενή¬ 
ντα (50) ώρες συναφούς επαγγελματικής κατάρτισης. 

4.3. Οι τομείς σπουδών καθώς και η εμπειρία και κα¬ 
τάρτιση που είναι σχετικές με την πληροφορική ή τα 


πληροφοριακά συστήματα, αποτελούν προϋποθέσεις 
για την πιστοποίηση τεχνικού παιγνίων (ειδικότητες με 
κωδικούς Α1 και Β1). Οι τομείς σπουδών καθώς και η 
εμπειρία και κατάρτιση που είναι σχετικές με τα πλη¬ 
ροφοριακά συστήματα, τα ηλεκτρονικά και την ηλεκτρο¬ 
λογία, αποτελούν προϋποθέσεις για την πιστοποίηση 
τεχνικού παιγνιομηχανημάτων (ειδικότητες με κωδικούς 
Α2 και Β2). 

5. Ο πιστοποιημένος τεχνικός δικαιούται να χρησιμο¬ 
ποιεί το λογότυπο της Ε.Ε.Ε.Π. στα εμπορικά του έντυπα 
και στην εμπορική του επικοινωνία, με της όρους και 
της προδιαγραφές που ορίζει η Αρχή. 

6. Πιστοποίηση τεχνικού χορηγείται ύστερα από αίτη¬ 
ση στην Ε.Ε.Ε.Π., η οποία περιλαμβάνει τα στοιχεία του 
προσώπου που την υποβάλλει, καθώς και την ειδικότητα 
ή της ειδικότητες, για τις οποίες θέλει να πιστοποιηθεί. 

Η αίτηση συνοδεύεται από: 

6.1 Υπεύθυνη δήλωση του αιτούντος την πιστοποίηση, 
θεωρημένη για το γνήσιο της υπογραφής του, με την 
οποία δηλώνεται ότι: 

α) όλα τα στοιχεία που περιλαμβάνονται στην αίτηση, 
καθώς και εκείνα που τη συνοδεύουν, είναι αληθή, 

β) δεν έχει καταδικασθεί τελεσίδικα για κακούργημα 
ή σε οποιαδήποτε ποινή για κλοπή, υπεξαίρεση, απάτη, 
απιστία, αποδοχή και διάθεση προϊόντων εγκλήματος, 
εκβίαση, πλαστογραφία, ενεργητική ή παθητική δωρο¬ 
δοκία, επικίνδυνη ή βαριά σωματική βλάβη, παρασιώ¬ 
πηση εγκλήματος, έγκλημα περί το νόμισμα, κοινώς 
επικίνδυνο έγκλημα, έγκλημα κατά της προσωπικής 
ελευθερίας, έγκλημα κατά της γενετήσιας ελευθερίας, 
έγκλημα οικονομικής εκμετάλλευσης της γενετήσιας 
ζωής, καθώς και για έγκλημα που προβλέπεται στη νο¬ 
μοθεσία περί ναρκωτικών, όπλων, εκρηκτικών υλών και 
φοροδιαφυγής, 

γ) την ειδικότητα, στην οποία ο αϊτών θέλει να πι¬ 
στοποιηθεί. 

δ) ουδέποτε στο παρελθόν έχει απολέσει άδεια Τε¬ 
χνικού ή πιστοποίηση Τεχνικού Παιγνίων ή Παιγνιομη- 
χανημάτων σε οποιαδήποτε χώρα (για τους κωδικούς 
Β1 και Β2). 

6.2 Σύντομο βιογραφικό σημείωμα και δύο (2) πρό¬ 
σφατες έγχρωμες φωτογραφίες τύπου διαβατηρίου. 

6.3 Ευκρινή φωτοαντίγραφα, σύμφωνα με τα προ- 
βλεπόμενα στην παράγραφο 2 του άρθρου 11 του 
Ν. 2690/1995 (Α'/45), της αντικαταστάθηκε με την παρά¬ 
γραφο 2 του άρθρου 1 του Ν. 4250/2014 (Α'/74) και ισχύει: 

α) του δελτίου αστυνομικής ταυτότητας ή διαβατη¬ 
ρίου, 

β) των τίτλων σπουδών, 

γ) των στοιχείων τεκμηρίωσης της εργασιακής εμπει¬ 
ρίας, όπως ενδεικτικά: βεβαιώσεις έναρξης ή μεταβολής 
δραστηριότητας από την αρμόδια Δ.Ο.Υ., βεβαιώσεις ή/ 
και καταστάσεις ενσήμων, από της οποίες να προκύπτει 
ο αριθμός των ενσήμων, το αντικείμενο δραστηριότητας 
του εργοδότη, κ.λπ., 

δ) των βεβαιώσεων παρακολούθησης προγραμμάτων 
επαγγελματικής κατάρτισης. 

6.4 Αποδεικτικό καταβολής του προβλεπόμενου πα¬ 
ράβολου. 

6.5 Η Ε.Ε.Ε.Π. εκδίδει την απόφαση πιστοποίησης, εγ¬ 
γράφει τον πιστοποιημένο τεχνικό στο αντίστοιχο Μη¬ 
τρώο και χορηγεί βεβαίωση εγγραφής. Η εγγραφή στο 
Μητρώο πιστοποιημένων τεχνικών ανανεώνεται κάθε 

χρόνο με την εκ νέου υποβολή υπεύθυνης δήλωσης 
σύμφωνα με την παράγραφο 6.1.β και την καταβολή 
του ετήσιου τέλους διατήρησης εγγραφής της παρα¬ 
γράφου 6.7.3. 

6.6 Στο Μητρώο πιστοποιημένων τεχνικών μπορούν να 
εγγραφούν και νομικά πρόσωπα. Στην περίπτωση αυτή, 
θα πρέπει ένας τουλάχιστον από τους εταίρους στην 
περίπτωση προσωπικής εταιρείας ή μέλος της διοίκη¬ 
σης ή διαχειριστής στην περίπτωση των μη προσωπικών 
εταιρειών ή ένα τουλάχιστον μέλος του προσωπικού 
της, να είναι πιστοποιημένος τεχνικός. Η σχετική αίτηση 
υποβάλλεται από το νομικό πρόσωπο και περιλαμβάνει 
τα εξής δικαιολογητικά: 

6.6.1. Υπεύθυνη δήλωση του αιτούντος την πιστοποί¬ 
ηση ή του νόμιμου εκπροσώπου του, θεωρημένη για το 
γνήσιο της υπογραφής του, με την οποία δηλώνεται: 

α) ότι τα στοιχεία που περιλαμβάνονται στην αίτηση, 
καθώς και εκείνα που τη συνοδεύουν είναι αληθή και ότι 
η υπεύθυνη δήλωση της παραγράφου 6.6.2 υποβάλλεται 
από όλους τους υπόχρεους. 

β) ο αριθμός Πιστοποίησης του Πιστοποιημένου Τε¬ 
χνικού, τα στοιχεία του καθώς και η περιγραφή της 
σχέσης του με το νομικό πρόσωπο. 

6.6.2. Υπεύθυνη δήλωση όλων των φυσικών προσώπων 
που ασκούν τη διοίκηση, τη διαχείριση ή την εκπροσώ¬ 
πηση του αιτούντος την Πιστοποίηση, θεωρημένη για 
το γνήσιο της υπογραφής, με την οποία δηλώνεται ότι 
το καθένα από αυτά τα πρόσωπα δεν έχει καταδικασθεί 
τελεσίδικα για κακούργημα ή σε οποιαδήποτε ποινή για 
κλοπή, υπεξαίρεση, απάτη, απιστία, αποδοχή και διά¬ 
θεση προϊόντων εγκλήματος, εκβίαση, πλαστογραφία, 
ενεργητική ή παθητική δωροδοκία, επικίνδυνη ή βαριά 
σωματική βλάβη, παρασιώπηση εγκλήματος, έγκλημα 
περί το νόμισμα, κοινώς επικίνδυνο έγκλημα, έγκλημα 
κατά της προσωπικής ελευθερίας, έγκλημα κατά της γε¬ 
νετήσιας ελευθερίας, έγκλημα οικονομικής εκμετάλλευ¬ 
σης της γενετήσιας ζωής, καθώς και για έγκλημα που 
προβλέπεται στη νομοθεσία περί ναρκωτικών, όπλων, 
εκρηκτικών υλών και φοροδιαφυγής. 

6.6.3. Ευκρινή φωτοαντίγραφα, σύμφωνα με τα προ- 
βλεπόμενα στην παράγραφο 2 του άρθρου 11 του 
Ν. 2690/1999 (Α745), όπως αντικαταστάθηκε με την πα¬ 
ράγραφο 2 του άρθρου 1 του Ν. 4250/2014 (Α'/74) και 
ισχύει: 

α) της βεβαίωσης έναρξης ή τροποποίησης δραστη¬ 
ριότητας της αρμόδιας Δ.Ο.Υ., από την οποία να προ¬ 
κύπτει ως αντικείμενο, η παροχή υπηρεσιών τεχνικής 
υποστήριξης παιγνίων και παιγνιομηχανημάτων, 

β) των εγγράφων, από τα οποία προκύπτουν τα φυ¬ 
σικά πρόσωπα που το εκπροσωπούν νόμιμα. 

6.6.4. Αποδεικτικό καταβολής του προβλεπόμενου 
παράβολου. 

6.6.5. Στην περίπτωση που ο αϊτών την πιστοποίηση 
έχει έδρα στην αλλοδαπή, προσκομίζονται ισοδύναμα 
έγγραφα της αρμόδιας αρχής της χώρας εγκατάστα¬ 
σης, σε επίσημη μετάφραση στην ελληνική γλώσσα. 

6.6.6. Τα νομικά πρόσωπα που είναι εγγεγραμμένα 
στο Μητρώο πιστοποιημένων τεχνικών ενημερώνουν 
την Ε.Ε.Ε.Π., αμέσως μόλις επέλθει μεταβολή στη σχέση 
της με το φυσικό πρόσωπο ή τα φυσικά πρόσωπα της 
παραγράφου 6.6. Σε περίπτωση αποχώρησης από το 
νομικό πρόσωπο του πιστοποιημένου τεχνικού, το νομι¬ 
κό πρόσωπο υποχρεούται να επαναλάβει τη διαδικασία 


της παραγράφου 6.6 του άρθρου αυτού, υποδεικνύοντας 
άλλον προς πιστοποίηση τεχνικό, από τα οριζόμενα στη 
διάταξη αυτή φυσικά πρόσωπα, προκειμένου να διατη¬ 
ρήσει την εγγραφή του στο σχετικό μητρώο. 

6.7. Για την πιστοποίηση τεχνικού, την εγγραφή και 
τη διατήρηση της εγγραφής στο Μητρώο τεχνικών, κα¬ 
ταβάλλονται: 

6.7.1 Παράβολο με την υποβολή της αίτησης. 

6.7.2 Προκαταβλητέο ετήσιο τέλος διατήρησης της 
εγγραφής στο Μητρώο. Το ετήσιο τέλος καταβάλλεται 
εντός τριών (3) εργασίμων ημερών από την επομένη της 
σχετικής ειδοποίησης της Ε.Ε.Ε.Π., με την οποία ο αϊτών 
ενημερώνεται ότι η αίτησή του έχει, κατ’ αρχήν, ελεγχθεί 
και εγκριθεί. Μη εμπρόθεσμη καταβολή του ετήσιου 
τέλους συνεπάγεται μη χορήγηση της πιστοποίησης. 

6.7.3 Για τη διατήρηση της εγγραφής στο Μητρώο 
καταβάλλεται ετήσιο τέλος διατήρησης εγγραφής. Η 
καταβολή του ετήσιου τέλους πραγματοποιείται το αρ¬ 
γότερο μέχρι την ημερομηνία λήξης της ημερολογιακού 
έτους από την αρχική καταβολή του. Μη εμπρόθεσμη 
καταβολή του ετήσιου τέλους επιφέρει την αυτοδίκαιη 
ανάκληση της απόφασης πιστοποίησης. 

6.8. Τα ποσά των παραβολών και των τελών, που ανα- 
φέρονται στην παρούσα απόφαση, ορίζονται με οικείες 
κανονιστικές αποφάσεις που εκδίδονται σύμφωνα με 
της διατάξεις του Ν. 4002/2012 (Α7180), όπως ισχύει. 

6.9. Τα παράβολα και τα τέλη που αναφέρονται 
στην παρούσα απόφαση καταβάλλονται σε τραπεζικό 
λογαριασμό που τηρεί η Ε.Ε.Ε.Π. για το σκοπό αυτό. 
Η σχετική κατάθεση συνιστά είσπραξη του αντίστοι¬ 
χου παράβολου ή τέλους, που αποδεικνύεται με το 
τραπεζικό έγγραφο της κατάθεσης, στο οποίο ρητά 
αναφέρεται ως αιτιολογία το είδος του παράβολου ή 
τέλους, καθώς και τα πλήρη στοιχεία του υπόχρεου. Η 
Ε.Ε.Ε.Π., όταν ο υπόχρεος προσκομίσει το παραπάνω 
έγγραφο, εκδίδει και χορηγεί το αντίστοιχο παραστα¬ 
τικό είσπραξης. 

6.10. Τα προβλεπόμενα στην παρούσα απόφαση έγ¬ 
γραφα, διακινούνται καταρχήν σε έντυπη μορφή. Εναλ¬ 
λακτικά, για τις διαδικασίες πιστοποίησης τεχνικών, 
η Ε.Ε.Ε.Π. μπορεί να εφαρμόζει ηλεκτρονικό σύστημα 
διαχείρισης. 

6.11. Η απόφαση αυτή ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΕΥΓΕΝΙΟΣ ΓΙΑΝΝΑΚΟΠΟΥΛΟΣ 

-♦- 

Αριθμ. οικ. 2750 (2) 

Καθιέρωση υπερωριακής εργασίας με αμοιβή για το 
προσωπικό της Δ/νσης Τεχνικών Έργων, του Τμή¬ 
ματος Πολιτικής Προστασίας, της Δ/νσης Διοικητι- 
κού-Οικονομικού της Περιφερειακής ΕνότηταςΈβρου 
μέχρι 31-12-2014». 

Η ΑΝΤΙΠΕΡΙΦΕΡΕΙΑΡΧΗΣ ΕΒΡΟΥ 
Έχοντας υπόψη: 

1. Τις διατάξεις του Ν. 3852/2010 (ΦΕΚ 87/Α') «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης-Πρόγραμμα Καλλικράτης» και ειδικότερα την 
παρ. 1 του άρθρου 282 και παρ. 3 του άρθρου 283. 

2. Τις διατάξεις του Π.Δ. 144/2010 (ΦΕΚ 237/27-12-2010) 
«Οργανισμός Περιφέρειας Α.Μ.Θ». 

3. Την υτΓ αριθμ. 39/14-1-2011 (ΦΕΚ 122Β78-2-2011) από¬ 
φαση του Περιφερειάρχη Α.Μ.Θ. «περί μεταβίβασης αρ¬ 
μοδιοτήτων στους άμεσα εκλεγμένους Αντιπεριφερει- 
άρχες». 

4. Τις διατάξεις του άρθρου 25, παραγρ. 7 του 
Ν. 2738/1999 (ΦΕΚ 180/τ.Α') σε συνδυασμό με τις δια¬ 
τάξεις του άρθρου 34, παραγράφου 5 του Ν. 2768/1999 
(ΦΕΚ 273/τ.Α/). 

5. Τις διατάξεις του άρθρου 16 του Ν. 3205/2003 (ΦΕΚ 
297/τ.Α'/2003) «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ και ΟΤΑ κ.λπ.», όπως 
αντικαταστάθηκε με το άρθρο 6 του Ν. 3833/2010 (ΦΕΚ 
40/Α') και το άρθρο 38 του Ν. 3986/2011. 

6. Τ ις διατάξεις του άρθρου 20 του Ν. 4024/2011 (ΦΕΚ 
266/Β'/27-10-2011) « Συνταξιοδοτικές ρυθμίσεις, ενιαίο 
μισθολόγιο-βαθμολόγιο, εργασιακή εφεδρεία και άλλες 
διατάξεις εφαρμογής του μεσοπρόθεσμου πλαισίου δη¬ 
μοσιονομικής στρατηγικής 2012-2015». 

7. Την αριθμ 543/11-2-2014 (ΦΕΚ 435/Β721-2-2014) από¬ 
φαση της Αντιπεριφερειάρχη Έβρου «Καθιέρωση σε 
εικοσιτετράωρη βάση του ωραρίου λειτουργίας του 
τμήματος ΣυγκοινωνιακώνΈργων της Δ/νσης τεχνικών 
Έργων της Περιφερειακής Ενότητας Έβρου». 

8. Τις ειδικές, έκτακτες ή επείγουσες υπηρεσιακές 
ανάγκες που παρουσιάζονται (χιονοπτώσεις -πλημμύ¬ 
ρες - πυρκαγιές κ.λπ.) για την αντιμετώπιση των οποίων 
απασχολείται το προσωπικό της Δ/νσης Τεχνικών Έρ¬ 
γων της Περιφερειακής Ενότητας Έβρου και του απο¬ 
κεντρωμένου Τμήματος Τεχνικών Έργων Ορεστιάδας 
πέρα από το κανονικό ωράριο εργασίας σε 24ωρη βάση 
και κατά τις Κυριακές και εξαιρέσιμες ημέρες καθώς 
και το προσωπικό του Τμήματος Πολιτικής Προστασίας 
της ΠΈ. Έβρου. 

9. Την ανάγκη υπερωριακής απασχόλησης των υπαλ¬ 
λήλων α) της Δ/νσης Διοικητικού - Οικονομικού προ- 
κειμένου να τακτοποιηθούν αυξημένες και επείγουσες 
υπηρεσιακές ανάγκες για την πλήρη ενημέρωση των 
προσωπικών μητρώων των υπαλλήλων των υπηρεσιών 
της Περιφερειακής Ενότητας Έβρου με στοιχεία που 
επηρεάζουν την μισθολογική τους κατάσταση, εφαρμο¬ 
γή της Ε.Α.Π. για αποδοχές και λοιπές πρόσθετες αμοι¬ 
βές σε βάρος του προϋπολογισμού της Π.Ε.Έβρου, συ¬ 
γκέντρωση των στοιχείων μεταβολών του προσωπικού, 
ηλεκτρονική τακτοποίηση στοιχείων υποβολής αρχείων 
που αφορούν εισφορές (ασφαλιστικές και εργοδοτι- 
κές) διακηρύξεις διαφόρων διαγωνισμών για προμήθει¬ 
ες και παροχή υπηρεσιών όπως μεταφοράς μαθητών 
κλπ., έκδοση αποφάσεων ανάληψης υποχρέωσης και 


ανατροπών στο τέλος του έτους β) του Γραφείου της 
Αντιπεριφερειάρχη προκειμένου να ανταποκριθεί επι- 
τυχώς το ανωτέρω Γ ραφείο στις αυξανόμενες ανάγκες 
(συσκέψεις υπηρεσιακών παραγόντων και υπηρεσιακές 
μετακινήσεις της Αντιπεριφερειάρχη σε περιοχές της 
Περιφέρειας Α.Μ.Θ. σε Δήμους, έκτακτες ανάγκες λόγω 
απρόβλεπτων γεγονότων κ.λπ.), αποφασίζουμε: 

Εγκρίνουμε την καθιέρωση υπερωριακής απασχόλη¬ 
σης με αμοιβή κατά τις απογευματινές ώρες των εργά¬ 
σιμων ημερών και νυχτερινών, Κυριακών και εξαιρέσιμων 
των παραπάνω υπαλλήλων της ΠΕΈβρου, ως κατωτέρω: 

α) για εξήντα πέντε (65) υπαλλήλους της Δ/νσης Τε- 
χνικώνΈργων της ΠΕΈβρου και του Τμήματος Τεχνικών 
έργων Ορεστιάδας μέχρι 20 ώρες απογευματινής εργα¬ 
σίας και μέχρι 16 ώρες νυχτερινής εργασίας-εξαιρέσιμες 
και αργίες ανά υπάλληλο μηνιαίως. 

β) για δύο (2) υπαλλήλους του Τμήματος Πολιτικής 
Προστασίας μέχρι 20 ώρες απογευματινής εργασίας 
ανά υπάλληλο μηνιαίως. 

γ) για δέκα τρεις (13) υπαλλήλους της Δ/νσης Διοι- 
κητικού-Οικονομικού, τρεις (3) υπαλλήλους του Γρα¬ 
φείου της Αντιπεριφερειάρχη και για ένα (1) οδηγό για 
τις ανάγκες μετακίνησης της Αντιπεριφερειάρχη για 
την αντιμετώπιση ειδικών, εκτάκτων και επειγουσών 
αναγκών, μέχρι 20 ώρες απογευματινής εργασίας ανά 
υπάλληλο μηνιαίως 

Η συγκρότηση συνεργείου υπερωριακής απασχόλησης 
θα γίνει με απόφαση μας, στην οποία θα αναφέρονται 
ονομαστικά οι συμμετέχοντες υπάλληλοι, το αντικείμενο 
της απασχόλησης, το χρονικό διάστημα και οι ώρες 
απασχόλησης για τον καθένα, κατά μήνα. 

Για την υπερωριακή εργασία θα τηρείται ξεχωριστό 
δελτίο παρουσίας των υπαλλήλων στο οποίο θα ανα¬ 
γράφεται η ώρα έναρξης και η ώρα αποχώρησης. 

Ο Προϊστάμενος της Υπηρεσίας θα βεβαιώνει την 
υπερωριακή απασχόληση των υπαλλήλων και το υπε- 
ρωριακά παρασχεθέν έργο. 

Το ύψος της δαπάνης που θα προκύψει υπολογίζεται 
να ανέλθει στο ποσό των ογδόντα επτά χιλιάδων ευρώ 
(87.000,00) συνολικά και θα καλυφθεί από τις πιστώσεις 
του προϋπολογισμού οικονομικού έτους 2014 ειδικού 
φορέα 4311 ΚΑΕ 0511 και 0512 και ειδικού φορέα 4072 
ΚΑΕ 0511 και 0512. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 6 Ιουνίου 2014 

Η Αντιπεριφερειάρχης 
ΓΕΩΡΓΙΑ ΜΑΥΡΑΝΕΖΟΥΛΗ - ΝΙΚΟΛΑΟΥ 

